**NOTĂ INFORMATIVĂ**

**la proiectul Hotărârii Guvernului cu privire la transmiterea unui bun imobil**

**1. Denumirea autorului și, după caz, a participanților la elaborarea proiectului**

Autorul proiectului este Ministerul Finanțelor.

**2. Condiţiile ce au impus elaborarea proiectului de act normativ şi finalităţile urmărite**

Proiectul Hotărârii Guvernului cu privire la transmiterea unui bun imobil este elaborat de către Ministerul Finanțelor în temeiul art. 8 alin.(2) din Legea 523/1999 cu privire la proprietatea publică a unităților administrativ-teritoriale (Monitorul Oficial al Republicii Moldova, 1999, nr.124-125, art.611), cu modificările ulterioare și art.14 alin.(1) lit.b) din Legea nr.121/2007 privind administrarea și deetatizarea proprietății publice (Monitorul Oficial al Republicii Moldova, 2007**,** nr. 90-93,art.401**)** cu modificările ulterioare, precum și în baza Deciziei Consiliului raional Cantemir nr.07/1-XXVII din 21.08.2021.

Bunul imobil propus pentru a fi transmis din proprietatea statului, administrarea Ministerului Finanțelor (gestiunea Serviciului Fiscal de Stat) în proprietatea raionului Cantemir, cu numărul cadastral 2101102019.004/004/005, suprafața de 386,8m.p./387,3 m. p./384,5 m.p., amplasat în or. Cantemir, str. Ștefan Vodă 7, este necesar în scopul realizării unor proiecte de menire socială pentru Primăria Cantemir.

Astfel, întru asigurarea transmiterii bunului imobil menționat din proprietatea statului, administrarea Ministerului Finanțelor (gestiunea Serviciului Fiscal de Stat) în proprietatea Primăriei Cantemir, s-a elaborat proiectul hotărârii de Guvern cu privire la transmiterea unui bun imobil.

**3**. **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene**

Prezentul proiect nu are ca scop armonizarea legislației naționale cu legislația Uniunii Europene, ceea ce denotă lipsa necesității descrierii gradului de compatibilitate a proiectului în acest sens.

**4. Principalele prevederi ale proiectului**

Proiectul hotărârii prevede transmiterea unui bun imobil situat în or. Cantemir, str. Ștefan Vodă 7, proprietate a statului aflată în gestiune economică la Serviciul Fiscal de Stat, în gestiunea Primăriei Cantemir.

**5. Fundamentarea economico-financiară**

Aprobarea prezentului proiect de hotărâre nu implică cheltuieli bugetare suplimentare.

**6. Modul de încorporare a actului în cadrul normativ în vigoare**

Drept urmare a adoptării prezentului proiect nu va fi necesară modificarea și completarea altor acte normative.

**7. Avizarea şi consultarea publică a proiectului**

În scopul respectării prevederilor Legii nr. 100/2017 cu privire la actele normative și Legii nr. 239/2008 privind transparența în procesul decizional, proiectul a fost plasat pe pagina web oficială a Ministerului Finanțelor.

**8. Constatările expertizei anticorupție**

Proiectul hotărârii definitivat în baza obiecțiilor și propunerilor înaintate de instituțiile implicate în procesul de avizare va fi prezentat, pentru a fi supus expertizei anticorupție.

**9.** **Constatările expertizei de compatibilitate**

Nu este necesar.

**10. Constatările expertizei juridice**

Proiectul va fi supus expertizei juridice.

**11. Constatările altor expertize**

Nu este necesar.

**Ministru al Finanțelor Dumitru BUDIANSCHI**